
Molim vas da mi odgovorite da li je kaza-namaz novotarija? Inače, to je ***[namaz](https://pitajucene.com/search/Namaz/questions/ "Pretraži pitanja o namazu")*** kojim se, po mišljenju nekih, naklanjavaju i nadomještaju svi propušteni namazi. Molim vas ako mi možete odgovoriti do petka pošto se ovaj namaz klanja petkom. Da vas Allah nagradi!


* 
* 
* 
* 
* 
* 
* 

 
Namaz kojim se naklanjavaju svi propušteni namazi

Islamski učenjaci, Allah im se smilovao, spomenuli su dva slučaja po pitanju naklanjavanja propuštenih namaza:


Prvi: Kada osoba opravdano izostavi ***[namaz](https://pitajucene.com/search/Namaz/questions/ "Pretraži pitanja o namazu")***, u situaciji kao što je san ili zaborav. U tom slučaju nije grješna i dužna je naklanjati namaz kada ga se sjeti ili probudi.


Drugi: Kada namjerno izostavi namaz. U ovom slučaju postoje dva mišljenja islamskih učenjaka: prvi smatraju da je takva osoba grješna i dužna da ih naklanja, a drugi su mišljenja da je grješna i da nije dužna da naklanja, jer to naklanjavanje nije ispravno, već će se iskreno pokajati Allahu, tražiti oprost i činiti dobra djela.


Laž je da postoji namaz sa kojim se naklanjavaju svi namjerno propušteni namazi. Uvaženi ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** Ševkani, Allah mu se smilovao, rekao je: ”Hadis: ‘Ko klanja u zadnjem petku ***[ramazana](https://pitajucene.com/search/ramaza/questions/ "Pretraži pitanja o ramazanu")*** pet propisanih namaza u toku dana i noći, nadomjestit će namaze koje je propustio u jednoj godini” – nedvojbeno je izmišljen i lažno pripisan Poslaniku, sallalahu alejhi ve sellem. Nisam ga našao u knjigama izmišljenih hadisa koje su sakupili njihovi autori, s tim da je on poznat kod skupine onih koji se smatraju islamskim pravnicima u gradu Sana’ u našem vremenu. Tako da dosta ljudi postupa po njemu. Ne znam ko ga je njima izmislio. Allah neka unakazi lažljivce.” (Fevaidu medžmua fi ehadisi mevdua)


”Namaz je ibadet, osnova u njoj je tevkif, a traženje njenog naklanjavanja i njeno pojašnjenje je ***[propis](https://pitajucene.com/search/Propis/questions/ "Pretraži pitanja o propisima")*** i u tome nije ispravno da se vraća osim Allahovoj Knjizi i sunnetu Resullaha, sallalahu alejhi ve sellem, i konsenzusu koji se oslanja na njih ili na jednog od njih. Ni od Poslanika, sallallahu alejhi ve sellem, ni od njegovih drugova, neka je Allah zadovoljan njima, ni od ispravnih imama, Allah im se smilovao, nije preneseno da su klanjali ovaj namaz ili podsticali da se klanja. Da je postojao taj namaz, ***[ashabi](https://pitajucene.com/search/ashab/questions/ "Pretraži pitanja o ashabima")*** bi znali za njega i prenijeli ga nama i uputili bi, poslije njih, na njega ispravne imame, međutim, kako to od njih nije potvrđeno ni riječima ni djelom, onda to ukazuje da je namaz ”naklanjavanja za čitav život” novotarija u islamu i ovaj namaz Allah nije propisao.” (Stalna komisija za fetve u Saudijskoj Arabiji) Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


